Τ. Τζ. Πάρκερ

Ο Τέρενς Τζόναθαν " Τ. Τζ. " Πάρκερ (Βαλανσιέν, 16 Μαΐου 1984), είναι Γάλλος πρώην επαγγελματίας καλαθοσφαιριστής και νυν επαγγελματίας προπονητής.

 Πρώιμη ζωή 
Ο Πάρκερ παρακολούθησε το Λύκειο Λάιλ, στο Λάιλ, στο Ιλινόις, όπου έπαιξε τόσο μπάσκετ λυκείου όσο και αμερικανικό ποδόσφαιρο.

 Κολεγιακή σταδιοδρομία 
Ο Πάρκερ έπαιξε κολεγιακό μπάσκετ στο Πανεπιστήμιο Νορθγουέστερν, με τους Νορθγουέστερν Ουάιλντκατς, από το 2002 έως το 2005.

 Σταδιοδρομία ως αθλητής 

 Επαγγελματική πορεία 
Το 2005, αφού έπαιξε κολεγιακό μπάσκετ στο Πανεπιστήμιο Νορθγουέστερν στο Ιλινόις, ο Πάρκερ επέστρεψε στη Γαλλία και πήγε στον σύλλογο Παρί Μπασκέτ Ρασίνγκ. Στις 19 Νοεμβρίου 2006, σημείωσε 23 πόντους, υψηλό χρονιάς, με 7 προς 11 τρίποντα, σε μία νίκη με 83–77 επί της Πω-Ορτέζ. Το 2007, εντάχθηκε στην ομάδα του γαλλικού Πρωταθλήματος ΣΛΟΥΚ Νανσί.

Το 2009, πήγε στην ομάδα του Γαλλικού Πρωταθλήματος ΑΣΒΕΛ . Αφού έπαιξε στη Γαλλική 3η Κατηγορία με την Ορσί, ο Πάρκερ αποσύρθηκε από το επαγγελματικό μπάσκετ το 2010, λόγω προβλημάτων στο γόνατο.

 Σταδιοδρομία στην Εθνική Ομάδα 
Ο Πάρκερ ήταν μέλος των γαλλικών εθνικών ομάδων κάτω των 18 και κάτω των 20 ετών. Έπαιξε με την εθνική ομάδα κάτω των 18 ετών της Γαλλίας στο Ευρωπαϊκό Πρωτάθλημα Εφήβων της FIBA το 2002.Terence Jonathan PARKER (FRA). Ο Πάρκερ προπονήθηκε επίσης με την εθνική ομάδα ανδρών της Γαλλίας το 2006.

 Σταδιοδρομία ως προπονητής 
Μετά τη σύντομη αγωνιστική πορεία του, ο Πάρκερ αποφάσισε να γίνει βοηθός προπονητή στη γαλλική ομάδα ΑΣΒΕΛ, το 2013. Τον Ιανουάριο του 2018, έγινε προσωρινός προπονητής του συλλόγου, μετά την απόλυση του Τζ. Ντ. Τζάκσον από τη θέση.T.J.Parker is the new head coach of ASVEL. Μετά από αυτό, ο Πάρκερ ήταν για άλλη μία φορά βοηθός προπονητή στον σύλλογο, εργαζόμενος υπό τον τότε επικεφαλής προπονητή της ομάδας, Ζβέζνταν Μίτροβιτς.

Στις 17 Ιουνίου 2020, ο Πάρκερ προήχθη και έγινε ο νέος προπονητής της ομάδας. Tony Parker announces his brother promotion to ASVEL head coach position. Την πρώτη του σεζόν στην ομάδα (2020-21), κατέκτησε τοσό το Πρωτάθλημα, όσο και το Κύπελλο Γαλλίας, πραγματοποιώντας το νταμπλ. Τη σεζόν 2021-22, ανεδείχθει ξανά πρωταθλητής Γαλλίας, αφού η Βιλερμπάν κέρδισε στους τελικούς τη Μονακό με 3-2 στη σειρά των τελικών. Το 2023, κατέκτησε το Λιγκ Καπ Γαλλίας, νικώντας στον τελικό την Μπουρζ Μπασκέτ 83-74. Στην Ευρωλίγκα η σεζόν 2022-23, δεν ήταν καλή τελειώνοντας την χρονιά με ρεκόρ νικών/ηττών 8-26, τερματίζοντας τελευταία, ενώ έχασε και το Πρωτάθλημα από την Μονακό. Στις 20 Οκτωβρίου 2023, αποτέλεσε παρελθόν για την ομάδα, καθώς η σεζόν 2023-24 ξεκίνησε με τέσσερις ήττες σε ισάριθμα παιχνίδια στην Ευρωλίγκα, τρεις σε εφτά παιχνίδια στην Pro A. 

 Προσωπική ζωή 
Ο πατέρας του Τ. Τζ. Πάρκερ, Τόνι Πάρκερ Σένιορ, είναι πρώην επαγγελματίας καλαθοσφαιριστής. Η μητέρα του, Πάμελα Φάιρστοουν, είναι Ολλανδέζα. Ο θείος του Πάρκερ, Γιαν Βίνεσε, είναι χρυσός Ολυμπιονίκης στην κωπηλασία. Ο Τ.Τζ. Πάρκερ είναι ο μικρότερος αδερφός του Τόνι Πάρκερ, ο οποίος είναι ο Πρόεδρος του γαλλικού συλλόγου καλαθοσφαίρισης ΑΣΒΕΛ, και πρώην καλαθοσφαιριστής των συλλόγων του NBA, Σαν Αντόνιο Σπερς και Σάρλοτ Χόρνετς. Ο μικρότερος αδερφός του Πιέρ, είναι πρώην επαγγελματίας καλαθοσφαιριστής.

 Παραπομπές 

 Εξωτερικοί σύνδεσμοι 
 Προφίλ παίχτη Τ. Τζ. Πάρκερ @ FIBA .com
 Προφίλ παίχτη T. Τζ. Πάρκερ @ FIBA Europe .com
 Προφίλ παίχτη Τ. Τζ. Πάρκερ @ EuroLeague .net
 Προφίλ παίχτη T. Τζ. Πάρκερ @ Pro-Ballers.com
 Προφίλ παίκτη T. Τζ. Πάρκερ @ RealGM.com
 Προφίλ παίχτη T. Τζ. Πάρκερ @ Basketball-Reference.com
 Προφίλ παίχτη T. Τζ. Πάρκερ @ Draft-Express.com
 Προφίλ παίχτη T. Τζ. Πάρκερ @ LNB .fr (in French)
 Προφίλ προπονητή T. Τζ. Πάρκερ @ Eurobasket.com

Κατηγορία:Γάλλοι Ρωμαιοκαθολικοί
Κατηγορία:Γάλλοι καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Νανσί Μπασκέτ
Κατηγορία:Καλαθοσφαιριστές Ρασίνγκ Μπασκέτ Παρί
Κατηγορία:Καλαθοσφαιριστές ΑΣΒΕΛ Βιλερμπάν